ຄື້ນຟອງ ຄວາມຮຸນແຮງ ໃນອິຣັກ ຍັງດຳເນີນ ຢູ່ຕໍ່ມາ (ສະໄລດ໌)
ອິຣັກແມ່ນ​ກໍາລັງ​ປະສົບ​​ ກັບບັນຫາ ​ການ​ກໍ່​ຄວາມ​ຮຸນ​ແຮງ ທີ່​ຮ້າຍ​ແຮງສຸດ​​ ລະຫວ່າງ​ກຸ່ມ​ສາສະໜາ​ ໃນປະ​ເທດ ນັບ​ຕັ້ງ​ແຕ່ສະຫະລັດ​ໄດ້​ຖອນຕົວໃນ ປີ 2011.
ການໂຈມຕີບັ້ນໃໝ່ໃນ 3 ເມືອງຂອງອິຣັກ ໄດ້ສັງຫານ ຢ່າງນ້ອຍ 7 ຄົນແລະເຮັດໃຫ້ບາດເຈັບ ຫລາຍກ່ວາ 60 ຄົນ ບັນດາເຈົ້າໜ້າທີ່ກ່າວວ່າ ການວາງລະເບີດສະຫລະຊີບບັ້ນນຶ່ງ ທີ່ຕິດຕາມມາດ້ວຍການປະທະກັນລະຫວ່າງພວກຫົວຮຸນແຮງ ກັບກອງທະຫານອິຣັກ ໄດ້ຍັງຜົນໃຫ້ມີທະຫານ 3 ຄົນເສຍຊີວິດ ໃນວັນອັງຄານມື້ນີ້ ໃນເມືອງ Tarmiyah ທາງກໍ້າເໜືອຂອງນະຄອນຫລວງແບກແດດ ຢູ່ທາງພາກເໜືອໄກຂຶ້ນໄປອີກນັ້ນ ລະເບີດລົດ 2 ຄັນ ໄດ້ແຕກ ຂຶ້ນໃນເມືອງ Tuz Khormato ທີ່ສັງຫານ 3 ຄົນ ໃນຂະນະທີ່ລະເບີດລົດອີກບັ້ນນຶ່ງຕ່າງ ຫາກ ໃນເມືອງKirkuk ໄດ້ສັງຫານ 1 ຄົນ ທັງສອງເມືອງດັ່ງກ່າວນັ້ນ ແມ່ນຢູ່ໃນຂົງເຂດ ທີ່ຊາວ Kurd ຢາກຈະຮວມເອົາເຂົ້າເປັນເຂດປົກຄອງຕົວເອງ ທີ່ພວກເຂົາຢາກຕັ້ງຂຶ້ນ ຊຶ່ງເປັນການເຄື່ອນໄຫວທີ່ທາງລັດຖະບານກາງຄັດຄ້ານນັ້ນ ອິຣັກແມ່ນກໍາລັງປະສົບກັບບັນຫາການກໍ່ຄວາມຮຸນແຮງ ທີ່ຮ້າຍແຮງສຸດ ລະຫວ່າງກຸ່ມສາ ສະໜາໃນປະເທດ ນັບຕັ້ງແຕ່ສະຫະລັດໄດ້ຖອຍທະຫານຂອງຕົນອອກຈາກປະເທດໃນ ເດືອນທັນວາ 2011 ໃນວັນຈັນວານນີ້ ຄື້ນຟອງຂອງການໂຈມຕີສະຫລະຊີບດ້ວຍລະເບີດລົດ ຕິດຕໍ່ກັນຫລາຍ ຄັນຕໍ່ຊາວມຸສລິມ ນິກາຍ Shi’ite ໄດ້ສັງຫານຢ່າງນ້ອຍ 76 ຄົນ ການໂຈມຕີເຫລົ່ານີ້ໄດ້ເພີ່ມ ຈໍານວນປະຊາຊົນອິຣັກທີ່ຖືກສັງຫານ ຍ້ອນການປະທະກັນ ລະຫວ່າງກຸ່ມຕ່າງສາສະໜາ ໃນຮອບນຶ່ງອາທິດຜ່ານມານັ້ນ ຂຶ້ນເປັນຫຼາຍກວ່າ 200 ຄົນ ແລ້ວ ຊຶ່ງຮວມທັງ 70 ຄົນທີ່ເສຍຊີວິດໃນວັນສຸກແລ້ວນີ້ ໃນການວາງລະເບີດໂຈມຕີຕໍ່ເນື່ອງ ກັນຫລາຍບັ້ນ ທີ່ແນເປົ້າໝາຍໃສ່ ຊາວຊຸນນີນັ້ນ